PATVIRTINTA

Kauno miesto savivaldybės tarybos

2024 m.

sprendimu Nr.

**TVARIOS KAUNO MIESTO PLĖTROS 2021–2029 METŲ STRATEGIJA**

**I skyrius**

**TERITORIJA, kurioje įgyvendinama STRATEGIJA**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Tvarios Kauno miesto plėtros strategija (toliau – Strategija) įgyvendinama miesto ir su juo besiribojančioje Kauno rajono savivaldybės gyvenamųjų vietovių teritorijoje. Priemiesčio gyvenamosios vietovės atitinka teritorijos vientisumo kriterijų: gyvenamosios vietovės ribojasi su miestu, joms būdingas didelis gyventojų ir užstatymo tankumas ir augimo tendencijos. Teritoriją sudaro šios gyvenamosios vietovės (toliau – Strategijos teritorija).  1 lentelė. Strategijos teritorijos gyventojų skaičius ir plotas   |  |  |  |  | | --- | --- | --- | --- | | Gyvenamoji vietovė | Gyventojų skaičius, asm.[[1]](#footnote-2) | | Plotas – 302,12 kv. km | | 2019 m. | 2024 m. | | Kauno m. | 286 763 | 304 198 | 158 | | Akademijos mstl. | 3 086 | 3 608 | 4,64 | | Armaniškių k. | 32 | 32 | 3,26 | | Bajorų k. | 190 | 482 | 1 | | Biruliškių k. | 143 | 151 | 3,38 | | Didvyrių k. | 492 | 794 | 6,68 | | Domeikavos k. | 5 536 | 5 894 | 4,8 | | Garliavos m. | 11 023 | 10 429 | 5,21 | | Giraitės k. | 2 355 | 3 525 | 4,92 | | Girionių k. | 572 | 752 | 3,21 | | Ireniškių k. | 321 | 602 | 0,87 | | Jonučių II k. | 1 178 | 1 904 | 1,22 | | Jonučių k. | 702 | 842 | 3,8 | | Karkazų k. | 416 | 539 | 2,29 | | Karkiškių k. | 55 | 63 | 0,33 | | Kazliškių k. | 38 | 27 | 0,83 | | Kumpių k. | 139 | 216 | 1,14 | | Martinavos k. | 132 | 151 | 2,2 | | Mastaičių k. | 1 359 | 1 477 | 2,76 | | Miriniškių k. | 161 | 435 | 0,79 | | Mitkūnų k. | 343 | 396 | 8,31 | | Narsiečių k. | 539 | 892 | 0,82 | | Naugardiškės k. | 427 | 401 | 0,3 | | Naujasodžio k. | 394 | 442 | 0,86 | | Noreikiškių k. | 2 338 | 3 073 | 2,78 | | Pagirių k. | 470 | 646 | 5,25 | | Radikių k. | 996 | 1 332 | 3,41 | | Raudondvario k. | 4 313 | 4 281 | 3,92 | | Ražiškių k. | 280 | 409 | 4,07 | | Ražių k. | 82 | 154 | 9,84 | | Ringaudų k. | 3 903 | 3 886 | 5,39 | | Rinkūnų k. | 259 | 258 | 2,89 | | Rokų k. | 300 | 309 | 2,66 | | Rokų Miško Kelmyno k. | 69 | 56 | 5,21 | | Romainių k. | 13 | 15 | 1,02 | | Romainių Kaimelės k. | 186 | 338 | 1,16 | | Romaškių k. | 27 | 37 | 2,34 | | Sakalų k. | 9 | 5 | 1,44 | | Salių k. | 137 | 154 | 0,56 | | Seniavos k. | 646 | 822 | 0,94 | | Smiltynų I k. | 571 | 862 | 4,44 | | Šakių k. | 1 003 | 1 294 | 0,93 | | Šilelio k. | 165 | 165 | 1,72 | | Tabariškių k. | 84 | 95 | 0,95 | | Teleičių k. | 2 226 | 2 383 | 1,25 | | Tirkiliškių k. | 60 | 77 | 0,38 | | Užliedžių k. | 2 190 | 3 157 | 6,99 | | Vaistariškių k. | 22 | 29 | 0,31 | | Vaišvydavos k. | 310 | 309 | 2,48 | | Vijūkų k. | 1 301 | 2 029 | 2,26 | | Vingytės k. | 93 | 91 | 1,19 | | Žemaitkiemio k. | 272 | 563 | 4,72 |   Strategijos įgyvendinimo teritorija apima 302,12 kv. m ploto ir joje gyvena 365 081 gyventojas (iš jų Kauno mieste – 304 198 ir Kauno rajono savivaldybės gyvenvietėse, kurios patenka į Strategijos teritoriją, – 60 883).  Teritorija žemėlapyje (2 pav.) pažymėta vientisa juoda linija.  2 pav. Kauno miesto tvarios plėtros strategijos įgyvendinimo žemėlapis    Šaltinis – Aprašo 5 priedas |

**II skyrius**

**TERITORIJOS, KURIOJE ĮGYVENDINAMA STRATEGIJA, ANALIZĖ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Sprendžiama problema – netolygiai prieinamos švietimo paslaugos ir neigiamas miesto driekos poveikis aplinkai.**  Per pastaruosius penkerius metus (2019–2024 m.)[[2]](#footnote-3) Strategijos teritorijos gyventojų skaičius pradėjo augti ir padidėjo 7,8 proc. (nuo 338 721 iki 365 081 gyventojų). Augant gyventojų skaičiui, ryškėja jų pasiskirstymo netolygumai Strategijos teritorijoje – gyventojai keliasi gyventi į teritorijas ties Kauno miesto riba. Tokie gyventojų migracijos procesai formuoja tris Strategijos teritorijos dalis: Miesto branduolį, Tankiai apgyvendintą teritoriją ir Išorinę Strategijos teritoriją (3 pav.).  3 pav. Strategijos teritorijos suskaidymas    Šioms teritorijoms būdingi unikalūs, aiškiai identifikuojami požymiai:  **Miesto branduolys**. Tai centrinė Strategijos teritorijos dalis, kuriai būdingas aukštas gyventojų ir pastatų tankumas, vyraujantis nuo 1919 m. iki 1940 m. užstatymo laikotarpis: 1,5 tūkstančio Kauno tarpukario modernizmo architektūros pastatų (UNESCO pasaulio paveldo objektai), daugybė kultūros paveldo objektų. Didelė ekonominės veiklos koncentracija. Į šią teritoriją patenka dvi Kauno miesto savivaldybės seniūnijos: Centro ir Žaliakalnio.  **Tankiai apgyvendinta teritorija**. Tai tankiausiai gyvenama teritorija, kuriai būdingas aukštas gyventojų tankumas, didelis užstatymo intensyvumas sovietmečiu statytuose daugiabučių rajonuose. Į šią teritoriją patenka Kauno miesto savivaldybės seniūnijos, turinčios daugiausiai gyventojų: Dainava, Eiguliai, Gričiupis, Vilijampolė, Petrašiūnai, Šančiai ir dalis Šilainių seniūnijos (miesto dalys – Smėliai ir Milikoniai).  **Išorinė Strategijos teritorija**. Tai į šiaurią ir pietus išsidėsčiusios arčiau Kauno miesto ribos esančios Kauno miesto savivaldybės seniūnijos ir į šiaurią, vakarus ir pietus Kauno rajono savivaldybėje esančios gyvenamosios teritorijos. Teritorija apima Aleksoto, Panemunės seniūnijas, dalį Šilainių seniūnijos (miesto dalys – Romainiai, Linkuva, Sargėnai), ir 1 lentelėje nurodytos Kauno rajono savivaldybėje esančios gyvenamosios vietovės, besiribojančios su Kauno miesto savivaldybe. Teritorija yra mišri, vyrauja užstatymas vienbučiais, dvibučiais namais. Į ją įeina Kauno rajone ir miesto pakraščiuose esančios gamybos ir pramonės teritorijos. Šioje Strategijos teritorijos dalyje vyksta intensyvi miesto drieka (žr. 4 pav.).  4 pav. Strategijos teritorijos gyventojų skaičiaus kaita    Strategijos teritorijoje 2019–2023 m. didžiausias gyventojų prieaugis buvo Išorinėje Strategijos teritorijoje: Kauno miesto savivaldybės Aleksoto (6,3 proc.), Panemunės (3,8 proc.) seniūnijose, Šilainių seniūnijai priklausančiose miesto dalyse (Romainiuose (21,5 proc.), Linkuvoje (31 proc.) ir Sargėnuose (23,8 proc.)), Kauno rajono savivaldybės Žemaitkiemio (107,0 proc.), Miriniškių (170,2 proc.), Bajorų (150,3 proc.) kaimuose. Miesto branduolio teritorijoje gyventojų skaičius keitėsi nežymiai – didžiausias gyventojų augimas stebėtas šiai Strategijos teritorijos dalies priklausančiose Kauno miesto savivaldybės Centro (9,9 proc.) ir Žaliakalnio (1,2 proc.) seniūnijose. Tuo pačiu laikotarpiu Tankiai apgyvendintoje teritorijoje gyventojų skaičius mažėjo: Kauno miesto savivaldybės Dainavos (-5,2 proc.), Eigulių (-4,5 proc.), Gričiupio (-4,1 proc.), Vilijampolės (-2,9 proc.), Petrašiūnų (-3,4 proc.) ir Šančių (-2,4 proc.) seniūnijose ir Šilainių seniūnijai priklausančioje miesto dalyje Milikoniuose (-3,4 proc.)[[3]](#footnote-4). Toks gyventojų persiskirstymas vyksta dėl intensyvios miesto driekos, todėl Išorinėje Strategijos teritorijoje gyventojų skaičius auga (4 pav.) ir pasižymi jaunesniu amžiumi: būtent Išorinėje Strategijos teritorijoje gyventojų medianinis amžius yra mažiausias (5 pav.).  5 pav. Strategijos teritorijos gyventojų medianinis amžius (2021)    4 pav. pavaizduoti miesto driekos procesai, 5 paveiksle apibrėžtas gyventojų medianinio amžiaus pasiskirstymas didžiausią įtaką turi viešųjų paslaugų ir viešųjų erdvių prieinamumui:  švietimo paslaugų paklausos ir pasiūlos disbalansas;  žaliųjų plotų sumažėjimas ir su tuo susijusi blogėjanti aplinkos kokybė;  susisiekimo ir judumo problemos.  Išorinėje Strategijos teritorijoje, kurioje žymiai auga gyventojų skaičius, nėra pakankamai švietimo įstaigų, kurios galėtų šį augantį poreikį patenkinti.  6 pav. Strategijos teritorijos vaikų ir jaunuolių (iki 19 m.) ir švietimo bei ugdymo įstaigų koncentracija (2021)   |  |  | | --- | --- | |  | | |  |  |   6 pav. matyti, kad Išorinėje Strategijos teritorijoje tiek ikimokyklinio ugdymo, tiek bendrojo ugdymo įstaigų koncentracija yra pastebimai mažesnė nei Miesto branduolio ir Tankiai pagyvendintoje teritorijoje. Vertinant Išorinės Strategijos teritorijos gyventojų skaičiaus augimą ir mažesnį medianinį amžių, galima teigti, kad Išorinėje Strategijos teritorijoje esančių ikimokyklinio ir bendrojo ugdymo švietimo įstaigų vietų skaičius yra nepakankamas. Išorinėje Strategijos teritorijoje gyvenantys vaikai priversti keliauti į Tankiai apgyventoje ar Miesto branduolio teritorijose esančias ikimokyklinio ir bendrojo ugdymo įstaigas, dėl ko padidėja miesto kelių apkrova ir didėja transporto priemonių keliuose gausa, aplinkos tarša (užterštumas kietosiomis dalelėmis, triukšmas ir kt.).  Tokią švietimo ir ugdymo paslaugų prieinamumo disproporciją įrodo vaikų patekimo į pageidaujamą švietimo įstaigą ir mokinių pavėžėjimo į mokyklas analizė:  Išorinėje Strategijos teritorijoje vaikų skaičius – didžiausias, tačiau čia yra tik 30 ikimokyklinio ugdymo iš 124 įstaigų ir 22 bendrojo ugdymo įstaigos iš 73. Šiose įstaigose esantis vietų skaičių nėra pakankamas ar nebus pakankamas artimiausioje ateityje, vertinant gyventojų augimo tendencijas šioje teritorijoje. Mažinant darželių vietų trūkumą ir siekiant optimizuoti keliones į švietimo įstaigas, Kauno miesto ir Kauno rajono savivaldybės sudaro sąlygas ugdymo paslaugas savo vaikams gauti abiejose savivaldybėse (2023-04-25 pasirašyta savivaldybių bendradarbiavimo ikimokyklinio ugdymo srityje sutartis Nr. MS-6, pagal kurią 2023–2024 m. m. Kauno rajono darželiuose ugdomas 231 Kauno miesto savivaldybės vaikas, o Kauno miesto savivaldybės darželiuose ugdomi 507 Kauno rajono savivaldybės vaikai). Vis dėlto, vertinant gyventojų augimo tendencijas, ikimokyklinio ir bendrojo ugdymų įstaigų paslaugos nėra prieinamos visiems vaikams. Tam, kad šios paslaugos būtų prieinamos augančiam Išorinės Strategijos teritorijos gyventojų skaičiui, trūksta infrastruktūros.  2023–2024 m. m. negalėjo būti patenkinta kiek daugiau nei 9 tūkst. vaikų prašymų mokytis konkrečioje ikimokyklinio ugdymo įstaigoje (2 177  – Išorinėje Strategijos teritorijoje, 5 662 – Tankiai apgyvendintoje teritorijoje, 1 207 – Miesto branduolio teritorijoje). Tuo pačiu laikotarpiu negalėjo būti patenkinta beveik 9 291 vaikų prašymai mokytis konkrečioje bendrojo švietimo įstaigoje (1 130 – Išorinėje Strategijos teritorijoje, 5 431 – Tankiai apgyvendintoje teritorijoje, 2 715 – Miesto branduolio teritorijoje)[[4]](#footnote-5).  Išorinėje Strategijos teritorijoje ikimokyklinio ir bendrojo ugdymo įstaigų skaičius yra mažas, todėl žinodami ribotą vaikų skaičių, vaikų tėvai prašymuose linkę nurodyti Tankiai apgyvendintoje teritorijoje esančias įstaigas. Tai reiškia, kad tėvai turi rinktis tolimesnes, iš Išorinės Strategijos teritorijos sunkiau pasiekiamas švietimo įstaigas esančias Tankiai apgyvendintoje teritorijoje ar Miesto branduolyje. Tai sąlygoja, kad Išorinėje Strategijos teritorijoje gyvenantys vaikai į švietimo įstaigas dažniau vežami automobiliu (žr. 7 pav.). T. y., renkantis toliau nuo gyvenamosios vietos esančias švietimo įstaigas, gyventojams tenka spręsti vaikų pavėžėjimo problemas, tai didina automobilių skaičių keliuose, spūsčių tikimybę.  7 pav. Vaikų palydėjimas į ugdymo įstaigas skirtingose Strategijos teritorijos dalyse (Kauno miesto darnaus judumo planas)    Vertinant švietimo paslaugų prieinamumą, būtina atkreipti dėmesį ir į neformalųjį švietimą, kurio kokybė ir įvairovė nėra pakankamos. Analizuojant neformaliojo švietimo turinį, stebimas techninės kūrybos, gamtos ir ekologijos, informacinių technologijų, technologijų, medijų krypties neformaliojo švietimo paslaugų trūkumas. Kauno regiono plėtros plane nurodyta, kad „šio švietimo turinys nesubalansuotas teminiu požiūriu – neformaliojo vaikų švietimo gamtos, informacinių technologijų, techninių programų dalis Kauno regione sudaro iki 11 proc. nuo visų siūlomų programų, o vertinant be Kauno miesto – tik 4,4 proc. (Atvira informavimo, konsultavimo ir orientavimo sistema, 2022 m.). Išsiskiria menų ir sportą bei fizinį aktyvumą skatinančios, o ne inžinerinės, technologinės veiklos – tai jau tokiame ankstyvame etape gali daryti įtaką ir vaikų ateities profesijos pasirinkimui, ir indėliui į ekonomikos augimą ilguoju laikotarpiu. Šių specialistų paklausa didžiausia apdirbamosios pramonės sektoriuje, kuriame sukuriama beveik ketvirtadalis (23,9 proc.) ne finansų įmonių apyvartos per metus[[5]](#footnote-6). Techninės kūrybos, gamtos ir ekologijos, informacinių technologijų, technologijų, medijų krypties neformaliojo švietimo paslaugų poreikį sustiprina aukštojo mokslo įvairovė bei Kauno laisvosios ekonomikos zonos (Kauno LEZ) artumas:  Daugiausia investicijų Kauno LEZ sulaukė automobilių komponentų, medienos gaminių, baldų ir medicinos prietaisų gamybos srityse. Kauno LEZ sudaro 534 hektarų teritorija. Klientų užimamas plotas viršija 187 ha, o bendra projektų investicijų vertė siekia 1,35 mlrd. Eur. 70 % šios vertės – tiesioginės užsienio investicijos[[6]](#footnote-7).  1. Kaunas – aukštojo mokslo miestas, kuriame veikia 4 universitetai ir 2 universitetų padaliniai bei 5 kolegijos ir 1 kolegijos padalinys. Juose 2022–2023 mokslo metais bendrai studijavo 33 264 studentai. Lyginant studentų skaičių pagal sritis, STEM studijavo 19 924 studentai (59 proc. visų studentų)[[7]](#footnote-8), kas žymiai viršijo neformaliojo švietimo atitinkamose pakraipose dalyvavusių mokinių dalį (tai daug daugiau nei mokinių neformalaus vaikų švietimo dalis). Tai rodo, kad STEM krypčių neformaliojo švietimo paslaugos neapima visų bendrojo ugdymo mokinių, kurie ateityje galėtų rinktis su STEAM susijusiais profesijas. Stiprinant STEAM bendrojo ugdymo pakopoje, būtų kuriamas pagrindas inžinerinių krypčių ateities studijoms. Dėl šios priežasties inžinerinės, technologinės pakraipos ugdymas skatina vaikams ir jaunuoliams kuo ankstesniame amžiuje pasirinkti šių pakraipų specialybes ir užtikrina gebėjimus ugdyti šių profesijų specialistus, kurių poreikis kasmet tik didėja.  Šiuo metu Kauno regione veikia tik 1 metodinis STEAM centras („Mokslo sala“). Šiame centre numatomos organizuoti įvairios su STEAM ugdymu susijusios veiklos – muziejus, edukacijos, mokslo stovyklos, renginiai ir pan. Šio centro didžiausia lankytojų dalis – vienadieniai lankytojai. Atitinkamai šio centro pajėgumai priimti mokinius į ilgalaikio ugdymo programas yra labai riboti. Vertinant STEAM centro laboratorijų didžiausius pajėgumus (pagal laboratorijų dydį ir skaičių), šiame centre galėtų būti apie 15 tūkst. apsilankymų per metus. Tai reiškia, kad per metus vieną kartą čia galėtų apsilankyti vos 21 proc. Kauno regiono mokinių (ŠVIS duomenimis, 2022–2023 m. m. Kauno apskrities bendrojo ugdymo mokyklose mokėsi 71 650 vaikų). Kitaip tariant, STEAM pakraipos ugdymo poreikiai nėra patenkinti – trūksta centro, kuris teiktų nuolatinį neformalųjį ugdymą, ilgalaikį formalųjį ugdymą papildantį STEAM ugdymą.  Papildydamas „Mokslo salos“ veiklą, Kauno miesto savivaldybėje veikia Kauno moksleivių techninės kūrybos centras, kuris per 2021–2023 m. svariai prisidėjo stiprinant ir populiarinant STEAM veiklą:  1,79 karto padidėjo akredituotų STEAM programų skaičius (nuo 14 iki 25);  1,32 karto padaugėjo centre besimokančių mokinių skaičius (nuo 536 iki 706);  1,3–2 kartais padidėjo edukacinių veiklų apimtis (trumpalaikių programų – nuo 14 iki 28; edukacinių užsiėmimų – nuo 143 iki 196; edukaciniuose užsiėmimuose užimtų mokinių skaičius – nuo 3 028 iki 4 361).  Vertinant metodinio centro ir Kauno moksleivių techninės kūrybos centro pajėgumus, matoma, kad STEAM neformaliojo švietimo veiklos apimtis nėra pakankama. STEAM ugdymo veiklų bendrajame švietime tiek esamų, tiek potencialių dalyvių skaičius yra žymiai mažesnis nei vėliau susijusias specialybes pasirenkančių studentų skaičius. Tai reiškia, kad siekiant atliepti augantį poreikį technologinės, informacinių technologijų, inžinerinės krypčių specialistų poreikį, būtina didinti STEAM ugdymo paslaugų prieinamumą jau bendrajame švietime, įtraukiant mokyklinio amžiaus vaikus.  2. Gyventojų skaičiaus augimas Išorinėje Strategijos teritorijoje susijęs su būsto fondo plėtra šioje teritorijoje – čia dominuoja mažaaukštė statyba, vienbučiai ir dvibučiai, individualūs namai. Toks užstatymas dažnai vykdomas žaliųjų plotų sąskaita – per 18 m. vien mažiausiai urbanizuota Išorinė Strategijos teritorija neteko 21 kv. km ploto (urbanizuotos teritorijos šioje Strategijos teritorijos dalyje padidėjo nuo 68 kv. km 2000 m. iki 89 kv. km 2018 m.) (8 pav.).  8 pav. Žemės dangos pokytis Strategijos teritorijoje    Nagrinėjant žaliuosius plotus, stebima ne tik jų mažėjimo tendencija (ypač Išorinėje Strategijos dalyje – 8 pav.), bet ir jų netolygumai Strategijos teritorijoje:  Miesto branduolyje žaliosios erdvės istoriškai suformuotos parkų, skverų pavidalu. Dėl mažėjančio gyventojų skaičiaus ir miesto centrinėje dalyje istoriškai išlaikytų didesnių žaliųjų plotų (pvz., šioje miesto dalyje yra Ąžuolynas*.* Šis parkas yra didžiausias miesto teritorijoje esantis ąžuolynas visoje Europoje, kurio plotas – 84,42 ha), šių erdvių koncentracija vienam gyventojui yra didžiausia – apie 725 kv. m vienam gyventojui;  Tankiai pagyvendintos teritorijos dėl didelio daugiabučio skaičiaus ir sovietmečio formuojamo išplanavimo pasižymi mažiausiu žaliųjų plotų tankumu – apie 29 kv. m vienam gyventojui;  Išorinė Strategijos teritorija pradėta urbanizuoti vėliausiai (palyginti su kitomis Strategijos teritorijomis), tačiau jau dabar vienam gyventojui tenkantis žaliųjų erdvių plotas yra mažesnis, nei Miesto branduolyje ir tik nežymiai didesnis už Tankiai apgyvendintos teritorijos rodiklį. Vertinant sparčiai netenkamą žaliųjų erdvių plotą ir augantį gyventojų skaičių Išorinėje Strategijos teritorijoje, rodiklio reikšmė sparčiai artėja prie Tankiai apgyvendintos teritorijos rodiklio reikšmės.  9 pav. Žalieji plotai Strategijos teritorijoje  2020 m. Lietuvos Respublikos vidaus reikalų ministerijos atlikto tyrimo metu[[8]](#footnote-9) įvertinta, kad Kauno regiono miestų driekos indeksas (normalizuotas z įverčiais rodiklis) sudarė 130,63 balų ir tai buvo antrasis pagal reikšmę dydis po Vilniaus regiono – 164,92 balų. Dėl miesto driekos prarandamos gamtinės teritorijos, išliekančioms žaliosioms zonoms antropogeninė apkrova auga:  7–9 pav. matyti, kad urbanizuotų teritorijų plėtra vykdoma žaliųjų plotų sąskaita. Tai didina antropogeninį poveikį likusiems žaliesiems plotams – tam pačiam žaliajam plotui tenka vis daugiau gyventojų, ir žalieji plotai, naudojami vis intensyviau, degraduoja ir nyksta. Tai daro neigiamą įtaką miesto atsparumui oro sąlygoms ir klimato kaitos padariniams.  Urbanizuotos teritorijos absoliutinis pokytis sudarė 170,72 (taip pat antrasis pagal dydį po Vilniaus), t. y. dirbtinių dangų mieste pokytis 2012–2018 m. buvo vienas didžiausių Lietuvoje. Dėl Kauno miesto driekos buvo prarasta daugiau kaip 20 kv. km žaliųjų plotų. Tai blogina gyventojų aplinkos kokybę – mažėja poilsiui ir pasivaikščiojimams skirtos erdvės, laisvalaikio teritorijos.  Dėl dirbtinės dangos gausinimo mažėja aplinkos atsparumas klimato kaitos poveikio sukeltiems reiškiniams (liūtys, karščio bangos ir pan.).  3. Gyventojų persikėlimas į Išorinę Strategijos teritoriją keičia ne tik švietimo ir ugdymo įstaigų tinklą, bet ir veikiančių ūkio subjektų koncentracijos žemėlapį.  10 pav. Veikiančių ūkio subjektų koncentracijos teritorijos (2022)    4 pav. ir 10 pav. palyginimas leidžia teigti, kad gyventojų skaičius auga Išorinėje Strategijos teritorijoje, tuo tarpu veikiančių ūkio subjektų koncentracija didžiausia išlieka Tankiai apgyvendintoje teritorijoje ir Miesto branduolyje. Todėl gyventojams iš Išorinės strategijos teritorijos tenka ilgiau keliauti į darbą ar viešųjų paslaugų vietas. Remiantis Kauno miesto darnaus judumo plano eismo apimčių skaičiavimo duomenimis, vidutiniškai net 74 proc. keleivių iš vietovių, esančių už Kauno miesto ribų ar besiribojančių su Kauno miestu, renkasi asmeninį automobilį.  Keliaujant didesniais atstumais, išauga gyventojų kasdien įveikiami atstumai, kelionėse praleistas laikas, kelionės sąnaudos. Gyventojams persikeliant į Išorinę Strategijos teritoriją, didėja atstumas iki viešųjų paslaugų, kurį gyventojai linkę įveikti ne viešuoju transportu, bet nuosavais automobiliais[[9]](#footnote-10). Remiantis11 pav. duomenimis, galime teigti, kad kelionės iš Išorinės Strategijos teritorijos dažniau vykdomos taršesniais individualiais lengvaisiais automobiliais ir dėl to atsiranda daugiau spūsčių ir oro taršos.  11 pav. Miesto driekos sukeliami transporto ir judėjimo srautai   |  |  | | --- | --- | |  |  |   Valstybės duomenų agentūros duomenimis, 2022 m. pabaigoje Kauno mieste buvo 125,8 km dviračių takų (nuo 2018 m. šis skaičius padidėjo apie 22 proc.). Tai vos 14,4 proc. nuo automobilių kelių ilgio, t. y. dviračių infrastruktūros neužtikrina tokio pat miesto viešųjų objektų junglumo, kaip keliaujant viešuoju transportu ar nuosavu automobiliu. Tai atsispindi gyventojų kelionių kasdieniais tikslais tyrimo rezultatai: apklausos rezultatai rodo, kad dažniausiai žmonės renkasi motorines transporto priemones, skaičiai siekia net 51,3 procento. 30,2 proc. žmonių nurodė, kad dažniausiai naudojasi viešojo transporto paslaugomis, o per pus mažiau (15,2 proc.) pasirinkimų pelnė keliavimas pėsčiomis. Ir tik 3,3 proc. siekiantys rodikliai yra dviračio arba paspirtuko alternatyvos pasirinkimas.  Palyginimui – Lietuvos gyventojų modalinis kelionių pasiskirstymas (proc.):   |  |  |  |  |  |  | | --- | --- | --- | --- | --- | --- | | Geografinė teritorija | Tyrimas | Pėsčiomis | Dviračiu | Viešuoju transportu | Automobiliu | | Lietuva | Evaluation Report: SUMP Self-Assessment Tests, 2023 m.  <https://sumin.lrv.lt/media/viesa/saugykla/2023/12/FKWy_jz7uhs.pdf> | 21 | 11 | 12 | 56 | | Vilnius | Vilniaus darnaus judumo planas, 2017 m.  <https://am.lrv.lt/uploads/am/documents/files/Aplinkos%20oras/09%20M_%20Berulis%202018-11-16%20Vilniaus%20DJMP%20-%20Oro%20tarsa%20AM(1).pdf> | 24,5 | 1,5 | 24,1 | 49,0 | | „Darnu Group“ inicijuotas tyrimas „Gyvenimo kokybė“, 2023 m.  <https://darnugroup.lt/lt/naujiena/vilniaus-susisiekimo-ateitis-daugiau-alternatyvu-ir-maziau-spusciu/> | 25 | 1,5 | 24 | 49 | | Kaunas | Kauno miesto darnaus judumo planas, 2018 m.  <https://www.kaunas.lt/wp-content/uploads/sites/13/2017/11/Teminiu-daliu-analize.pdf> | 10 | 4 | 29 | 57 | | Klaipėda | Evaluation Report: SUMP Self-Assessment Tests, 2023 m.  <https://sumin.lrv.lt/media/viesa/saugykla/2023/12/FKWy_jz7uhs.pdf> | 28 | 6 | 27 | 39 | | Šiauliai | Evaluation Report: SUMP Self-Assessment Tests, 2023 m.  <https://sumin.lrv.lt/media/viesa/saugykla/2023/12/FKWy_jz7uhs.pdf> | 27 | 1 | 30 | 42 | | Panevėžys | Evaluation Report: SUMP Self-Assessment Tests, 2023 m.  <https://sumin.lrv.lt/media/viesa/saugykla/2023/12/FKWy_jz7uhs.pdf> | 16 | 9 | 16 | 59 |   Toks mažas dviračių naudojimas susisiekimui kyla dėl nepakankamumo dviračių takų junglumo – Strategijos teritorija pasižymi gana tankiu dviračių takų tinklu Miesto branduolyje ir Tankiai apgyvendintoje teritorijoje, prie pagrindinių magistralinių kelių (Savanorių pr., Jonavos g. Veiverių g., Raudondvario pl.), tačiau šie takai faktiškai užžiedinti šiose Strategijos teritorijose, trūksta jų sujungimų, kurie leistų be kliūčių judėti visos Strategijos teritorijoje. Kitaip tariant, Strategijos teritorija pasižymi didele dviračių takų koncentracija, tačiau takai vystyti kaip atskiri kvartaliniu principu įrengiami objektai, kurie tarpusavyje nėra sujungti. Miesto branduolys nuo Išorinės Strategijos teritorijos Pietinėje pusėje apribotas Nemuno upe, ir šiuo metu nėra nė vienos didesnio pralaidumo jungties per upę, kuri leistų saugiai ir patogiai sujungti skirtingose upės pusėse esančius dviračių takus. |

|  |
| --- |
| **Poreikiai ir potencialas**  Strategijos teritorijoje identifikuoti **poreikiai:**  **Subalansuoti švietimo paslaugų tinklą**  Gyventojų ir švietimo įstaigų analizė leidžia teigti, kad Strategijos teritorijoje ne visiems vaikams yra sudarytos sąlygos mokytis artimiausioje švietimo įstaigoje (žr. problemos aprašymo 1 d.). Didėjantis vaikų skaičius Išorinėje Strategijos teritorijoje ir vaikų tankumo neatitinkantis įstaigų tankumas rodo, kad būtina didinti vietų skaičių ikimokyklinio ugdymo įstaigose ir bendrojo ugdymo įstaigose.  **Padidinti neformaliojo vaikų švietimo techninės kūrybos krypties programų pasiūlą**  STEAM švietimo infrastruktūrą sudaro metodinis STEAM centras, Kauno moksleivių technikos ir kūrybos centras, bendrojo švietimo mokyklų STEAM laboratorijos. Informacija apie metodinį STEAM centrą ir Kauno moksleivių technikos ir kūrybos centro pajėgumus priimti vaikus analizuojama Strategijos Problemos aprašymo dalyje (žr. problemos aprašymo 1 d.). Didėjantis poreikis STEAM krypčių studijoms rodo, kad būtina didinti vietų skaičių STEAM neformaliojo ugdymo srityje, kad būtų patenkintas techninės kūrybos krypties programų ugdymosi poreikis ir užtikrintas gebėjimas ugdyti šių profesijų specialistus.  **Išsaugoti ir tvariai naudoti žaliąją infrastruktūrą**  Gyventojams keliantis gyventi į Išorinę Strategijos teritoriją, čia sparčiausiai vyksta užstatymas ir labiausiai netenkama žaliųjų erdvių, o Tankiai apgyvendinta teritorija pasižymi labai žemu želdinių kiekiu 1 gyventojui, todėl želdynai intensyviai naudojami. Kaip nurodyta Problemos aprašymo dalyje (žr. problemos aprašymo 2 d.), Tankiai apgyvendintoje ir Išorinėje Strategijos teritorijose būtina užtikrinti kompensacines priemones, padėsiančias sumažinti aplinkos poveikį žaliosioms erdvėms:  istoriškai suformuotoms, intensyviai naudojamoms žaliosioms erdvėms, ypač Tankiai apgyvendintoje teritorijoje – užtikrinti tinkamą lankymą, kad teritorija būtų saugi ir pan.;  Išorinėje Strategijos teritorijoje, kur dominuoja mažos privačios žaliosios erdvės ir nedideli skverų, pasivaikščiojimams skirtų alėjų plotai, – suformuoti žaliųjų plotų erdves, suformuoti žaliųjų plotų tinklą ir pritaikyti šias erdves lankymui (suformuoti takų sistemą, apželdinti ir pan.).  **Suformuoti trūkstamas dviračių takų jungtis**  Strategijos teritorijoje vystomas tankus dviračių takų tinklas (žr. 12 pav.), tačiau tik Tankiai apgyvendintoje teritorijoje ir Miesto branduolyje jie sujungti tarpusavyje į bendrą tinklą. Išorinėje Strategijos teritorijoje takai vystomi kvartaliniu principu ir norint juos sujungti į bendrą dviračių tinklą, reikia įrengti atkarpas, kurių bendras ilgis – 3,5 km Išorinės Strategijos teritorijos Šiaurinėje dalyje, ir atkarpą, kurios ilgis – 1,4 km Pietinėje dalyje. Išorinės Strategijos teritorijos Pietinėje dalyje ir Miesto branduolio teritorijoje yra išvystyti atskiri dviračių takų tinklai, kurie nėra tarpusavyje sujungti. Todėl siekiant efektyviau išnaudoti esamą infrastruktūra reikia pastatyti tiltą per Nemuną ir sujungi minėtas teritorijas.  12 pav. Pėsčiųjų / dviračių takų tankis km2 (Darnaus judumo planas)    Poreikiams realizuoti naudojamas **potencialas**:   1. Augantis gyventojų skaičius Strategijos teritorijoje:   Valstybės duomenų agentūros duomenimis, 2024 m. pradžioje Kauno miesto savivaldybėje gyveno 304 198 gyventojų, Gyventojų registro duomenimis, Kauno rajono savivaldybės esančiose gyvenvietėse, patenkančiose į Strategijos teritoriją, – 60 883. Palyginimui, šioje teritorijoje 2019 m. gyveno atitinkamai 286 763 ir 51 958 gyventojai. Strategijos teritorijoje gyventojų skaičius padidėjo 7,8 proc. (Lietuvoje šis augimas sudarė 2,6 proc.).  Valstybės duomenų agentūros duomenimis, Kauno miesto savivaldybėje vaikų iki 15 m. skaičius per paskutinius 5 metus padidėjo 9 proc., Kauno rajono savivaldybėje – 6 proc.  Oficialios statistikos portalo duomenimis, 2019–2024 m. Strategijos teritorijoje bendrojo ugdymo mokyklų mokinių skaičius augo sparčiausiai Kauno regione (7,5 proc.) ir viršijo Lietuvos rodiklio reikšmės augimą (6,5 proc.): Kauno rajono savivaldybėje – 14,7 proc., Kauno miesto savivaldybėje – 11,9 proc.   1. Augantis Strategijos teritorijos ekonominis potencialas:   Vienam gyventojui tenkantis bendrasis vidaus produktas (BVP) Kauno regione nuosekliai augo ir 2010–2019 m. padidėjo net 103 proc. – t. y. 10 proc. daugiau nei bendras ekonomikos augimo tempas Lietuvos mastu. Pagal šį rodiklį Kauno apskritis yra sparčiausiai augęs Lietuvos regionas analizuojamu laikotarpiu: Valstybės duomenų agentūros duomenimis, kasmet buvo fiksuojamas 8,2 proc. metinis BVP vienam gyventojui augimas.  Remiantis Valstybinės duomenų agentūros duomenimis, materialinės investicijos, tenkančios vienam gyventojui, Kauno miesto savivaldybėje 2018–2023 m. išaugo 33,7 proc., o visu analizuojamu laikotarpiu mažiausiai 3 proc. viršijo Lietuvos vidurkį.   1. Strategijos teritorijoje funkcionuoja viešojo transporto sistema:   Kauno miesto ir Kauno rajono savivaldybes jungia vieningo bilieto sistema, miesto ir rajono viešojo transporto srautai (maršrutai ir jų planavimas):  Miesto urbanistinė struktūra yra palanki judėti dviračiu: pagrindinės gyvenamosios teritorijos yra nutolusios apie 5 km nuo miesto centro, jose gyvena apie 80 proc. visų miestiečių, o vidutinė kelionės trukmė yra iki 30 minučių dviračiu arba viešuoju transportu. Didesnė dalis teritorijos turi kvartalinį tinką, kuris gali būti sujungtas santykinai nedideliu kiekių jungčių. |
| **Galimybės ir grėsmės**  **Galimybės**:   1. Vertinant, kad Kaunas yra esminis Lietuvos multimodalinis susisiekimo mazgas, tai gerėjanti pramonės ir gamybos situacija Lietuvoje suteikia galimybę tuo pasinaudoti:   Valstybinės duomenų agentūros duomenimis, krovinių vežimas kelių transportu Lietuvoje nuo 2018 m. išaugo 35 proc. (nuo 89104,8 tūkst. tonų 2018 m. iki 120396,2 tonų 2023 m.);  Pramonės produkcijos gamybos apimtys atitinkamu laikotarpiu padėjo beveik 46 proc. (nuo 24 033 906 tūkst. Eur 2018 m. iki 35 032 179 tūkst. Eur 2023 m.).  Ekonominis augimas didina Strategijos teritorijos patrauklumą regiono ir kitų Lietuvos savivaldybių gyventojams, todėl tikėtinas ir tolesnis gyventojų skaičiaus prieaugis. Svarbu prisitaikyti prie šio augimo, aprūpinant intensyvaus augimo arealus tinkama viešąja infrastruktūra – pirmiausia švietimo, susisiekimo.   1. Nutraukiami ryšiai su Rusija ir mažėjantis pasitikėjimas Kinija, kaip ekonominiais partneriais, verčia Europos Sąjungos pervertinti savo gamybinės pramonės apimtis ir pajėgumus. Tokių svarstymų pasekmė – reindustrializacijos procesai, t. y. apdirbamosios pramonės grąžinimas į Europos teritoriją, pramonės atsparumo didinimas (priklausomybės nuo energetinių išteklių, žaliavų mažinimas, logistikos kelių trumpinimas). Tokie veiksmai Strategijos teritorijai leidžia sustiprinti ekonominį potencialą, panaudojant aukštojo mokslo išteklius (ir tendencijas):   Kaune veikia 7 universitetai ir jų padaliniai, 6 kolegijos ir 9 profesinės mokyklos. Iš jų Kauno technologijos universitetas – technologinių mokslų lyderis. Čia parengiama daugiausiai inžinierių Baltijos šalyse.  Kaunas – inžinerijos ir technologijų lyderis Lietuvoje: čia mokosi apie 8 tūkst. šios srities studentų (be informacinių technologijų (IT) studentų) ir apie 4,7 tūkst. IT studentų.  Kaunas IN duomenimis (<https://kaunasin.lt/kauno-talentai/>), Kaune ~6,65% kasmet daugėja studentų iš užsienio.  Išnaudojant potencialą, svarbu įvertinti ir sumažinti galimas **grėsmių** pasekmes:  **Grėsmės**:   1. Augant ekonomikai, Strategijos teritorijoje gali didėti pramonės ir logistikos centrų koncentracija, kas mažina žaliųjų erdvių apimtis ir didina taršą. Vertinant gerėjančią pramonės ir logistikos situaciją, ilgalaikėje perspektyvoje gali padidėti neigiamas poveikis Strategijos teritorijai – padidės transporto srautai (ir su tuo susijusi tarša, spūstys). 2. Klimato kaitos neigiamos pasekmės bioįvairovei, gamtinės aplinkos kokybei. Klimato kaitos padarinius stebime kasmet – didesnė metų laikų temperatūros amplitudė, sausros-liūčių reiškinių gausėjimas ir stichiniai oro reiškiniai. Tai turi itin didelės įtakos žmonių ir urbanistinių struktūrų atsparumui gamtos sąlygoms – sumenkėja žalieji plotai, žalioji infrastruktūra greičiau susidėvi, atitinkama keičiasi maisto / vandens nebegalinti susirasti smulkioji miesto gyvūnija. Ilgainiui šios miesto vietos tampa itin nepatrauklios gyventi ir prisideda prie gyventojų sveikatos problemų. Išsaugant žaliąsias erdves, jas gausinant, didinamas miesto atsparumas neigiamiems gamtos reiškiniams – mažinamos karščio bangos, absorbuojama perteklinė drėgmė liūčių metų. |
| **Teritorijos stiprybių, silpnybių, galimybių ir grėsmių (toliau –****SSGG) analizė**  **Problema** – netolygiai prieinamos švietimo paslaugos ir neigiamas miesto driekos poveikis aplinkai  13 pav. Strategijos teritorijos SSGG analizės matrica    Kauno miestas kaip Strategijos teritorijos centras yra stiprus multimodalinis mazgas, kuriame sparčiai vystoma apdirbamoji pramonės, logistika. Išorinėje strategijos teritorijoje susiformavo patraukli gyvenamoji aplinka, kuri pritraukė daug naujakurių, kurių dauguma – jaunos šeimos, auginančios vaikus. Gyventojų skaičiaus augimas Išorinėje strategijos teritorijoje išbalansavo švietimo paslaugų tinklą – pradėjo trūkti vietų mokyklose ir darželiuose, vaikai ir jų tėvai priversti rinktis toliau esančias, prasčiau pasiekiamas švietimo įstaigas. Plėtojant šių paslaugų infrastruktūrą Išorinėje strategijos teritorijoje, būtų sukurtos trūkstamos vietos vaikų švietimui ir ugdymui. Kartu sutrumpėtų laikas, praleidžiamas kelionėse automobiliais, kadangi šiuo metu tai pagrindinė vaikų pavėžėjimo iki švietimo įstaigų priemonė. Sujungus dviračių takus į vientisą sistemą, gyventojai būtų skatinami rinktis bemotores transporto priemones ir taip būtų prisidedam prie aplinkos taršos mažinimo.  Augantis gyventojų skaičius Išorinėje Strategijos teritorijoje neigiamai veikia žaliąją infrastruktūrą, esami žalieji plotai dėl gyvenamosios statybos plėtros nyksta sparčiau, todėl didėja antropogeninis poveikis esamiems žaliesiems plotams. Tik atnaujinant ir pritaikant lankymuisi žaliąją infrastruktūrą būtų kompensuojamas miesto driekos neigiamas poveikis bei sumažinamos klimato kaitos neigiamos pasekmės bioįvairovei.  Kartu, didinant neformaliojo švietimo paslaugų prieinamumą, tikslinga investuoti į techninės kūrybos, gamtos ir ekologijos, informacinių technologijų, technologijų pakraipų neformaliojo švietimo paslaugų infrastruktūrą. Didinant šių paslaugų pasiūlą, būtų sukurtos palankesnės sąlygos ugdyti šių krypčių profesijos specialistus, kurių poreikis darbo rinkoje tik auga. |

**III skyrius**

**TIKSLAI IR UŽDAVINIAI, JŲ VERTINIMO RODIKLIAI**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Tikslas (-ai) | Tikslo poveikio rodiklis (-iai) | Tikslo poveikio rodiklio (-ių) reikšmės | | | Uždaviniai | Uždavinių rezultato rodikliai | Uždavinių rezultato rodiklių reikšmės | | |
| Pradinė | Tarpinė | Siekiama |  |  | Pradinė | Tarpinė | Siekiama |
| Užtikrinti prieinamos švietimo paslaugas ir sumažinti neigiamą miesto driekos poveikį aplinkai | Gyvenimo kokybės indeksas (D-švietimo paslaugos)[[10]](#footnote-11) | 0,05865 (2022) | 0,0600 (2026) | 0,0630 (2029) | Subalansuoti švietimo (ikimokyklinio ugdymo, bendrojo ugdymo, neformaliojo švietimo techninės kūrybos krypties) paslaugų tinklą | R – metinis konsoliduotų viešųjų paslaugų vartotojų skaičius (asm.) | 0 (2023) | 0 (2026) | 495 988 (2029) |
| Gyvenimo kokybės indeksas  (F –viešoji infrastruktūra, gyvenamosios aplinkos kokybė ir saugumas)[[11]](#footnote-12) | 0,5852 (2022) | 0,6000 (2026) | 0,6300 (2029) | Išsaugoti ir tvariai naudoti žaliąją infrastruktūrą | R – sukurtos arba atkurtos teritorijos, naudojamos ekonominei, rekreacinei ar turizmo paskirčiai (ha) | 0 (2023) | 10,75 (2026) | 53,38 (2029) |
| Suformuoti trūkstamas dviračių takų jungtis | R – dviračiams skirtos infrastruktūros metinis naudotojų skaičius (Naudotojai per metus) | 0 (2023) | 5000 (2026) | 5000 (2029) |

**IV skyrius**

**INTEGRUOTO POŽIŪRIO APRAŠYMAS**

|  |  |  |
| --- | --- | --- |
| Integruoto požiūrio, kurio laikomasi rengiant ir įgyvendinant Strategiją, aprašymas | | |
| Strategijos atitiktis integruotą požiūrį užtikrinantiems principams | Veiksmais prisidedama prie efektyvesnio dviejų ar daugiau Lietuvos Respublikos vietos savivaldos įstatyme nustatytų savivaldybių funkcijų vykdymo | Strategijos veiksmais prisidedama prie efektyvesnio savivaldybių funkcijų, apibrėžtų Lietuvos Respublikos vietos savivaldos įstatyme[[12]](#footnote-13), vykdymo:  Kuriant trūkstamas vietas švietimo, ugdymo ir neformaliojo ugdymo įstaigose, gerinamas šių paslaugų prieinamumas. Investicijos į švietimo infrastruktūrą leis užtikrinti švietimo ir ugdymo paslaugų teikimą arčiausiai gyvenamosios vietos (atitinka savivaldybės funkcijas švietimo ir ugdymo srityje pagal 6 straipsnio 5 ir 8 punktų nuostatas).  Modernizuojant parkų, skverų ir kitų žaliųjų erdvių infrastruktūrą, planuojama įrengti apšvietimą, vaizdo stebėjimo kameras ir pan. infrastruktūrą, leisiančią padidinti saugumą šiose erdvėse (atitinka savivaldybės funkcijas saugumo priemonių įgyvendinimo srityje pagal 6 straipsnio 26 punkto nuostatas). Sutvarkius žaliąsias erdves, jas bus galima lengviau prižiūrėti ir palaikyti jų kokybę erdvėse (atitinka savivaldybės funkcijas aplinkos kokybės gerinimo srityje pagal 6 straipsnio 28 punkto nuostatas).  Užtikrinant dviračių takų junglumą, gyventojai skatinami naudotis tvariomis, mažiau taršiomis transporto priemonėmis, todėl gerinamos susisiekimo sąlygos ir mažinama aplinkos tarša iš mobilių taršos šaltinių (atitinka savivaldybės funkcijas susisiekimo srityje pagal 6 straipsnio 32 punktą ir aplinkos kokybės gerinimo srityje pagal 6 straipsnio 28 punktą) |
| Veiksmais siekiama teigiamo esamos būklės pokyčio daugiau nei vienoje savivaldybėje. | Veiksmai įgyvendinami Kauno miesto ir Kauno rajono savivaldybių teritorijoje, siekiant aprūpinti būtinomis viešosiomis paslaugomis ir žaliąja infrastruktūra:  modernizuojama ir kuriama papildoma darželių ir mokyklų infrastruktūra, kuria galės naudotis Kauno miesto ir Kauno rajono savivaldybių vaikai;  kuriama STEAM centro infrastruktūra galės naudotis viso regiono savivaldybių vaikai;  atnaujinamos ir pritaikomos lankymuisi žaliosios erdvės, kurios kompensuos miesto driekos neigiamą poveikį. Atnaujinta žaliąja infrastruktūra galės naudotis Kauno miesto ir Kauno rajono savivaldybių gyventojai;  nutiesiamos trūkstamos dviračių takų atkarpos, kurios sujungs dviračių takų infrastruktūrą Kauno miesto savivaldybėje ir priemiesčiuose |
| Veiksmai įgyvendinami taikant integruotų teritorinių investicijų metodą. | Pagrindines investicijas numatoma atlikti šiose srityse:  5.1 uždavinio investicijos nukreiptos į:  trūkstamų vietų ikimokyklinio ir bendrojo ugdymo įstaigose sukūrimą, užtikrinant pakankamą švietimo paslaugų pasiūlą;  neformaliojo švietimo įvairovės didinimą, didinant techninės kūrybos, gamtos ir ekologijos, informacinių technologijų, technologijų pakraipų programų prieinamumą;  žaliosios infrastruktūros plėtrą, kompensuojant miesto driekos neigiamą poveikį ir intensyvesnį žaliųjų erdvių naudojimą.  8.1 uždavinio investicijomis Kauno m. įrengiamos trūkstamos dviračių takų jungtys.  Siekiant didinti Strategijos įgyvendinimo poveikį Kauno miesto ir Kauno rajono savivaldybių gyventojams, planuojama inicijuoti ir įgyvendinti papildomus projektus ir kitas iniciatyvas, susijusias su Strategijoje apibrėžtos problemos sprendimo būdais. Šių veiklų įgyvendinimui numatoma pritraukti nacionalinių projektų finansavimo konkursų, URBACT, Interreg ir kt. finansavimo mechanizmų lėšas. Tokių sprendimų bus ieškoma tvarios miesto plėtros, darnaus judumo užtikrinimo, švietimo paslaugų kokybės ir prieinamumo gerinimo, vietos bendruomenių iniciatyvų skatinimo srityse |

**V skyrius**

**partnerių dalyvavimAS rengiant ir įgyvendinant strategiją**

|  |  |  |
| --- | --- | --- |
| Partnerių dalyvavimo rengiant ir įgyvendinant Strategiją aprašymas | | |
| Etapas | Įtraukimo priemonės | Dalyviai |
| Strategijos rengimas |
| Strategijos projektas bus paskelbtas Kauno miesto ir Kauno rajono savivaldybių oficialiuose el. šaltiniuose:  Bus sudarytos sąlygos teikti pastabas ir pasiūlymus savivaldybių internetiniuose puslapiuose | Kauno miesto, rajono savivaldybių gyventojai |
| Strategijos įgyvendinimas | Kiekvienais metais numatoma vykdyti Strategijos įgyvendinimo stebėseną, rengiant ataskaitą. Parengtos ataskaitos skelbiamos savivaldybių tinklalapiuose | Kauno miesto, rajono savivaldybių gyventojai |

PRIDEDAMA. Tvarios Kauno miesto plėtros 2021–2029 metų strategijos įgyvendinimo veiksmų planas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Šaltinis – Oficialios statistikos portalas <https://osp.stat.gov.lt/statistiniu-rodikliu-analize#/>, Gyventojų registro duomenys [↑](#footnote-ref-2)
2. Šaltinis – <https://infogram.com/kauno-miesto-gyventojai-1996-2022-m-1g9vp1yr5x65p4y> [↑](#footnote-ref-3)
3. Šaltinis – Kauno miesto ir Kauno rajono savivaldybių duomenys [↑](#footnote-ref-4)
4. Šaltinis – Kauno miesto ir Kauno rajono savivaldybių duomenys. [↑](#footnote-ref-5)
5. Šaltinis – Oficialios statistikos portalas <https://osp.stat.gov.lt/statistiniu-rodikliu-analize#/> (Apyvarta (ne finansų įmonių)). 2022 m. Lietuvos apdirbamoji pramonė pagamino 37 890 837 tūkst. Eur produkcijos, tuo tarpu visų ne finansų įmonių apyvarta atitinkamais metais sudarė 158 250 753 tūkst. Eur [↑](#footnote-ref-6)
6. Šaltinis – LEZ analizė. <https://ftz.lt/lt/investuotojai/> [↑](#footnote-ref-7)
7. Šaltinis – Kaunas IN leidinys, 17–18 psl. <https://kaunasin.lt/wp-content/uploads/2023/02/Kauno-verslo-aplinkos-apzvalgos-leidinys.pdf> [↑](#footnote-ref-8)
8. [↑](#footnote-ref-9)
9. Individualių lengvųjų automobilių skaičius, tenkantis 1000 gyventojų, 2022 m. Kauno m. sav. sudarė 449, Kauno r. sav. – 565 (Lietuvoje – 507) ir nuo 2018 m. padidėjo: Kauno m. sav. 6,4 proc., Kauno r. sav. 16,3 proc. (Lietuvoje – 15,5 proc.) [↑](#footnote-ref-10)
10. Svertinis Kauno m. ir Kauno r. sav. rodiklis, proporcingai daliai Strategijos teritorijai [↑](#footnote-ref-11)
11. Svertinis Kauno m. ir Kauno r. sav. rodiklis, proporcingai daliai Strategijos teritorijai [↑](#footnote-ref-12)
12. 2023-08-25 d. aktualia redakcija <https://e-seimas.lrs.lt/portal/legalAct/lt/TAD/TAIS.5884/asr> [↑](#footnote-ref-13)